
DISPOZIȚIE Nr. 172 / 15.07.2026
privind constituirea Comisiei de concurs, a Comisiei de soluționare a contestațiilor și a secretariatului acestora pentru examenul de promovare în grad profesional a unui funcționar public de execuție din cadrul aparatului de specialitate al Primarului Comunei Miclești

Primarul Comunei Miclești, Județul Vaslui;

Având în vedere: Raportul de specialitate nr3741 din data de 15.07.2026  întocmit de compartimentul de resurse umane/secretarul general al comunei, prin care se propune constituirea comisiilor pentru examenul de promovare în grad profesional imediat superior a funcționarului public de execuție – Consilier, clasa I, grad profesional asistent din cadrul Compartimentului Achiziții Publice și Tehnic, în gradul profesional principal;

În conformitate cu prevederile:
· Art. 479 și următoarele din O.U.G. nr. 57/2019 privind Codul administrativ, cu modificările și completările ulterioare; 

· Normelor privind organizarea și dezvoltarea carierei funcționarilor publici (Anexa nr. 8 la O.U.G. nr. 57/2019); 

· Art. 87 alin. (1) și (2) din Normele privind organizarea și dezvoltarea carierei funcționarilor publici, referitor la dreptul de a beneficia de indemnizație pentru activitatea desfășurată în cadrul comisiilor;
· Prevederile H.G. nr. 146/2026 prin care se stabilește că, începând cu data de 01 iulie 2026, salariul de bază minim brut pe țară garantat în plată este de 4.325 lei lunar;

In temeiul: Prevederilor art. 196 alin. (1) lit. b) raportat la art. 155 din O.U.G. nr. 57/2019 privind Codul administrativ, cu modificările și completările ulterioare;
DISPUNE:

Art. 1. Se constituie Comisia de concurs pentru examenul de promovare în grad profesional imediat superior a funcționarului public de execuție din cadrul Compartimentului Achiziții Publice și Tehnic (Consilier, clasa I, grad asistent la grad principal), programat pentru proba scrisă în data de 14.08.2026 ora 10.00, în următoarea componență: 

Președinte:
1. Hriscu Petrica Marian  – Secretar general Primaria comunei Miclesti
Membri

2. Bursuc Gheorghe – Inspector superior Primaria comunei Miclesti
3. Trufin Sabrin-Alexandru – Secretar general Primaria comunei Codaesti 
Art. 2. Se constituie Comisia de soluționare a contestațiilor pentru examenul menționat la Art. 1, în următoarea componență:

Președinte:
1. Ciobanu Ramona Elena – Consilier superior Promăria comunei Codăești
Membri:
2. Pochim Luminița Ionica – Consilier principal Promăria comunei Codăești
3. Ninu Simona Liliana – Contabil Promăria comunei Boțești
Art. 3. Se desemnează în calitate de Secretar al Comisiei de concurs și al Comisiei de soluționare a contestațiilor doamna/domnul:  Inspector  Olaru Cristina Dana 
Art. 4.  Pentru activitatea desfășurată în cadrul Comisiei de concurs, respectiv în cadrul Comisiei de soluționare a contestațiilor, președinții, membrii și secretarul acestora desemnați la art. 1, art. 2 și art. 3 au dreptul la o indemnizație reprezentând 10% din salariul de bază minim brut pe țară garantat în plată, aflat în vigoare la data desfășurării examenului.Plata indemnizației prevăzute la alin. (1) se va efectua din bugetul local al Comunei Miclești, în al cărei stat de funcții este prevăzută funcția publică de execuție de Consilier pentru care se organizează examenul de promovare.

Art. 5. Membrii comisiilor de concurs și de soluționare a contestațiilor, precum și secretarul acestora, au obligația de a respecta cu strictețe atribuțiile ce le revin conform legii, inclusiv normele privind evitarea conflictului de interese și asigurarea confidențialității subiectelor.

Art. 6. Cu ducerea la îndeplinire a prezentei dispoziții se încredințează persoanele nominalizate la art. 1, art. 2, art. 3, precum și Compartimentul Financiar-Contabil din cadrul Primăriei Comunei Miclești (pentru calculul și plata efectivă a indemnizațiilor).

Art. 7. Prezenta dispoziție va fi comunicată, prin grija Secretarului General al Comunei Miclești:

· Instituției Prefectului - Județul Vaslui, pentru controlul de legalitate;

· Persoanelor nominalizate în prezenta dispoziție;

· Spre afișare/publicare la sediu și pe site-ul oficial al instituției.

